AEGIS
ఎస్సార్‌ బిపిఒ ఏజీస్‌ విక్రయం
ముంబై:పారిశ్రామికవేత్తలు రూయాస్‌ అధీనంలోని ఎస్సార్‌గ్రూప్‌ తమ బిపిఒ విభా గం ఏజీస్‌ లిమిటెడ్‌ను సింగపూర్‌ కేంద్రంగా ఉన్న ప్రైవేటు ఈక్విటీ ఫండ్‌ మేనేజర్‌ కేపిటల్‌ స్క్వేర్‌ పార్టనర్స్‌కు 275 మిలియన్‌ డాలర్ల నుంచి 300 మిలియన్‌ డాలర్లధరలో విక్రయించింది. ఎస్సార్‌ బిపిఒ బిజినెస్‌నుంచి పూర్తిగా వైదొలుగుతున్నదని ఈ విక్రయం చెపుతోంది. ఎస్సార్‌ 2014 జూలైలో ఏజీస్‌ ఇంక్‌ యుఎస్‌నుచం కొనుగోలుచేసినా అమెరికా, ఫిలిపైన్స్‌, కోస్తారికా ప్రాంతాల్లో కార్యకలాపాలు సాగించింది.
అయితే తదనంతరం ఈ కంపెనీని ప్యారిస్‌కు చెఇన టెలిపర్‌ఫార్మెన్స్‌కు 610 మిలియన్‌ డాలర్లకు విక్రయించింది. అమెరికా అనుబంధ కంపెనీ పూర్తిగా వైదొలిగిన తర్వాత ఏజీస్‌ సిబ్బం ది, రాబడులు కూడాతగ్గాయి. తదనంతరం కొంత మేర సిబ్బందిని పెంచొకన్నా, రాబడులు, ఉత్పత్తి ఆఫరింగ్స్‌, కస్టమర్‌మేస్‌ను కూడా పెంచుకోగలి గింది. ఏజీస్‌ బిజినెస్‌ అంతర్జాతీయంగా ఉంది. భారత్‌, శ్రీలంక, మలేసియా, ఆస్ట్రేలియా, దక్షిణా ఫ్రికా, పెరూ, అర్జంటైనా, సౌదీఅరేబియా, యుకెల్లో ఉన్నాయి.
40వేల మందికిపైగా ఉద్యోగులు అంతర్జా తీయంగా పనిచేస్తూ 400 మిలియన్‌ల డాలర్ల రాబడులు సాధించింది. కంపెనీ సింగపూర్‌కు చెందిన కేపిటల్‌ స్క్వేర్‌ పార్టనర్స్‌తో నూరుశాతం వాటా విక్రయానికి ఒప్పందం చేసుకుందని తేలింది. ఈడీల్‌ విలువ 275 నుంచి 300 మిలియన్‌ డాలర్లుగా ఉంటుందని అంచనా. ఎస్సార్‌ రుణపరపతిని తగ్గించుకునేందుకు ఈడీల్‌ ఉపకరిస్తుంది. ఈ విక్రయంతో ఎస్సార్‌ బిపిఒ వ్యాపారం నుంచి పూర్తిగా వైదొలుగుతుంది. అమెరికా ఏజీస్‌ కమ్యూనికేషన్‌గ్రూప్‌ను 2004లో కొనుగోలుచేసింది. అప్పట్లో రెండువేలమంది ఉద్యోగులున్నారు. 2014 లోనే ఎజిసి యుఎస్‌ యూనిట్‌ను విక్రయించింది.
అప్పటి నుంచి ఏజీస్‌ తన వ్యాపారాన్ని వృద్ధి చేసుకుంది. టెలికమ్యూనికేషన్స్‌, టెక్నాలజీ, మీడియా, బ్యాంకింగ్‌, ఆర్థిక సేవలు, బీమాపర్యాటక, రవాణా, రిటైల్‌, ఇ-కామర్స్‌రంగాల్లో కంపెనీ కార్యకలాపాలు సాగిస్తుంది. ఎస్సార్‌కు ఈ లావాదేవీలో సలహాదారులుగా యాక్సిస్‌ కేపిటల్‌ వ్యవహరించింది. ప్లాటినమ్‌ పార్టనర్స్‌, సైడ్లీ ఆస్టిన్‌ లీగల్‌ సలహాలిచ్చారు. షీర్‌మాన్‌ స్టెర్లింగ్‌, షార్దుల్‌ అమర్‌చంద్‌ మంగళ్‌దాస్‌ సిఎస్‌పికి న్యాయ సలాహాదారులుగా వ్యవహరించారు.